HANA ร่วง 4% โบรกฯเล็งหั่นราคาเป้า ชี้อุตสาหกรรมอิเล็กทรอนิกส์อยู่ในช่วงขาลง
HANA ร่วง 4% โบรกฯเล็งหั่นราคาเป้า ชี้อุตสาหกรรมอิเล็กทรอนิกส์อยู่ในช่วงขาลง โดย ณ เวลา 10.04 น. อยู่ที่ระดับ 32 บาท ลบ 1.25 บาท หรือ 3.76% สูงสุดที่ระดับ 33.25 บาท ต่ำสุดที่ระดับ 32 บาท ด้วยมูลค่าการซื้อขาย 57.42 ล้านบาท
20 มี.ค. 2562

ผู้สื่อข่าวรายงานว่า ราคาหุ้น บริษัท ฮานา ไมโครอิเล็คโทรนิคส จำกัด (มหาชน) หรือ HANA ณ เวลา 10.04 น. อยู่ที่ระดับ 32 บาท ลบ 1.25 บาท หรือ 3.76% สูงสุดที่ระดับ 33.25 บาท ต่ำสุดที่ระดับ 32 บาท ด้วยมูลค่าการซื้อขาย 57.42 ล้านบาท

ด้านบล.เคจีไอ (ประเทศไทย) ระบุในบทวิเคราะห์ แนะนำ “ถือ” HANA เป้าพื้นฐาน 35 บาท โดยประเมินอุตสาหกรรมอิเล็กทรอนิกส์ยังอยู่ในขาลง และคาดวัฏจักรนี้จะกินเวลาราว 1.5 – 2.0 ปี ซึ่งประมาณการกำไรของฝ่ายวิจัยฯได้คำนึงถึงประเด็นนี้เข้าไปแล้ว (มีความเสี่ยงที่ Consensus จะปรับประมาณการฯลง) และประเมินว่า HANA จะกลับมาน่าสนใจลงทุนอีกครั้งหลังปี 2562 ไปแล้ว